કમિશનરે ઉમેર્યુ હતું કે, આ નવી વ્યવસ્થાનો આશય પ્રદ્યુમન પાર્ક ઝૂને ઝીરો પ્લાસ્ટિક બનાવી રાખવાનો છે અને તેમાં સૌ મુલાકાતી નાગરિકો સહયોગ આપે તેવો અનુરોધ છે. ઝુ ખાતે ટીકીટબારીએથી ટીકીટ લઈને પ્રવેશતા સહેલાણીઓની પ્રવેશ દ્વાર પાસે ચકાસણી કરવામાં આવે છે અને હવેથી કોઈપણ પ્રવાસી કોઈપણ પ્રકારનું પ્લાસ્ટીક ઝુમાં ન લઈ જઈ શકે તેની ખાસ કાળજી રાખવામાં આવશે. એટલુ જ નહીં પરંતુ ઝૂમાં આવેલી કેન્ટીન કે ફૂડ કોર્ટ દ્વારા પણ પ્લાસ્ટીકના વપરાશ પર પ્રતિબંધ મૂકવામાં આવ્યો છે. કેન્ટીન સંચાલન દ્વારા વેફર્સ પણ કાગળની ડીશમાં આપવામાં આવે છે.